Foromo yago ngwadiša, ye e kgomagantšwego mo le pego ya letseno di swanetše go tlatšwa gore difihle go nna lebakeng la matšatši a 21. Go ka tšewa magato a molago ge o ka hlokomologa go ngwadiša. Ka kgopelo, ake o mphe le mabaka a gago a go se ngwadiše ka nako. Ge Mongwadiši a kgotsofetše gore kgopelo e kgotsofatša mabaka ka moka, Mongwadiši o tla fa koporasi setifikeiti sa ngwadišo se se nago le nomoro ya ngwadišo. Ge koporasi e se no ngwadišwa e ba "motho semolao". Se se ra gore e na le maatla a semolao bjalo ka dikhamphani le dihlopha tše dingwe tša mohuta wokhwi. Kua ntle go be go na le ditafola tše tharo, ya mathomo e be e ngwadilwe Ring Leaders ka ditlhaka tše kgologadi, ya bobedi e be e ngwadilwe Trespassing ka tšona ditlhaka tšeo tše kgologadi gomme ya boraro e lego ya mafelelo, e ngwadilwe Out of Bounds. Bašemane bao ba lesome ba baetapele ba ile ba išwa tafoleng ya bona, ba ngwalwa maina, ba tšewa menwana gomme ba gapelwa koloing ya go ahlama ka morago. Go fihla moo e bile go laelwa go fofela ka gare, gona moo ba be ba ragwa ka diputse tša maphodisa, ba bethwa dihlogwana tše tša go se kwe ka melangwana. Wa go hloka matšato o be a di orela. Mo tafoleng ya tresspassing go ile gwa išwa bašemane ba go se tsene sekolong seo sa Moruleng, bao ba hweditšwego ba robetše le baithuti ba Moruleng. Le bona ba ile ba bethwa, ba ngwadišwa, ba tšewa menwana, ba leba koloing ya go ahlama ka morago. Le bona se ile sa ba swela, ba itahlela ka gare, ba išwa kgolegong. Tafoleng ya boraro ya "Out of Bounds" go ile gwa išwa boMukhabudi le basetsana bao ba hweditšwego ka "motsemokhulu" ka mapaing le bašemane. Bona ba be ba jewa ke dihlong, ba ntšela, mahlo a o ka re a metsololo, a gagaba.